ΠΡΟΣΧΕΔΙΟ ΝΟΜΟΣΧΕΔΙΟΥ **«Ο ΠΕΡΙ ΤΗΣ ΠΡΟΣΤΑΣΙΑΣ ΤΟΥ ΑΝΤΑΓΩΝΙΣΜΟΥ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2024»** ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΤΗΣ ΠΡΟΣΤΑΣΙΑΣ ΤΟΥ ΑΝΤΑΓΩΝΙΣΜΟΥ ΝΟΜΟΥΣ ΤΟΥ 2022

|  |  |
| --- | --- |
| Προοίμιο  | Για σκοπούς:εφαρμογής της πράξης της Ευρωπαϊκής Ένωσης με τίτλο «Κανονισμός (ΕΕ) 2022/1925 του Ευρωπαϊκού Κοινοβουλίου και του Συμβουλίου της 14ης Σεπτεμβρίου 2022 σχετικά με διεκδικήσιμες και δίκαιες αγορές στον ψηφιακό τομέα και για την τροποποίηση των οδηγιών (ΕΕ) 2019/1937 και (ΕΕ) 2020/1828 (Πράξη για τις Ψηφιακές Αγορές)», εφαρμογής του «περί της Δέκατης Έβδομης Τροποποίησης του Συντάγματος Νόμο του 2022», και εφαρμογής του «περί Απονομής της Δικαιοσύνης (Ποικίλαι Διατάξεις) (Τροποποιητικός) Νόμος του 2023» Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος.13(Ι) του 2022169(Ι) του 2022 | 1. Ο παρών Νόμος θα αναφέρεται ως ο περί της Προστασίας του Ανταγωνισμού (Τροποποιητικός) Νόμος του 2024 και θα διαβάζεται μαζί με τους περί της Προστασίας του Ανταγωνισμού Νόμους του 2022 (που στο εξής θα αναφέρεται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Προστασίας του Ανταγωνισμού Νόμοι του 2022 και 2024. |
|  |  |
| Τροποποίηση του άρθρου 2 του Νόμου | 1. Το άρθρο 2 του βασικού νόμου τροποποιείται με την προσθήκη της ερμηνείας των ακόλουθων ορισμών:

(α) «Κανονισμός (ΕΕ) 2022/1925 σημαίνει τον Κανονισμό (ΕΕ) 2022/1925 του Ευρωπαϊκού Κοινοβουλίου και του Συμβουλίου της 14ης Σεπτεμβρίου 2022 σχετικά με διεκδικήσιμες και δίκαιες αγορές στον ψηφιακό τομέα και για την τροποποίηση των οδηγιών (ΕΕ) 2019/1937 και (ΕΕ) 2020/1828 (Πράξη για τις Ψηφιακές Αγορές), όπως περαιτέρω εκάστοτε τροποποιείται ή αντικαθίσταται.  (β) «Νόμος αρ. 6(I)/2022» σημαίνει τον περί της Προστασίας Προσώπων που Αναφέρουν Παραβάσεις του Ενωσιακού και Εθνικού Δικαίου Νόμο του 2022 (Ν. 6(I)/2022) όπως εκάστοτε τροποποιείται ή αντικαθίσταται. |
|  |  |
| Τροποποίηση του άρθρου 15 του Νόμου | 1. Το άρθρο 15 του βασικού Νόμου τροποποιείται ως ακολούθως:

Με τη διαγραφή της φράσης «,τηρουμένου του εδαφίου (3) του άρθρου 17,»  |
|  |  |
| Τροποποίηση του άρθρου 17 του βασικού νόμου | 1. Το άρθρο 17 του βασικού Νόμου τροποποιείται με την αντικατάσταση του εδαφίου (3) ως ακολούθως:

«Ο Πρόεδρος της Επιτροπής υπογράφει τα πρακτικά και τις αποφάσεις της Επιτροπής.». |
|  |  |
| Τροποποίηση του άρθρου 18 του βασικού νόμου | 1. Το άρθρο 18 του βασικού Νόμου τροποποιείται με τη διαγραφή από το εδάφιο (9) της φράσης «κατ’ ισχυρισμό» (5η γραμμή) και αντικατάσταση της με τη φράση «πιθανολογούμενες».
 |
|  |  |
| Τροποποίηση του άρθρου 21 του βασικού νόμου | 1. Το άρθρο 21 του βασικού Νόμου τροποποιείται ως ακολούθως:

(α) με τη διαγραφή και την αντικατάσταση της παραγράφου (β) του εδαφίου (2) ως ακολούθως:«(β) Ο Διευθυντής της Υπηρεσίας ορίζει μέλη του προσωπικού της Υπηρεσίας για να ασκούν καθήκοντα Γραμματείας της Επιτροπής.»(β) με την αντικατάσταση του εδαφίου (9) ως ακολούθως: «Η Γραμματεία της Επιτροπής, παρέχει γραμματειακή και οργανωτική στήριξη στην Επιτροπή, και μέλος της παρίσταται στις συνεδριάσεις και/ή στις διαδικασίες ενώπιον της Επιτροπής και τηρεί πρακτικά.» |
|  |  |
| Τροποποίηση του άρθρου 23 του βασικού νόμου | 7. Το άρθρο 23 του βασικού Νόμου τροποποιείται με την αντικατάσταση της παραγράφου (στ) ως ακολούθως:«(στ) εξαιρουμένων των πληροφοριών που συλλέγονται στο πλαίσιο εφαρμογής του εδαφίου (3) του άρθρου 26 του παρόντος Νόμου, την ετοιμασία και υποβολή στην Επιτροπή εισηγητικής έκθεσης αναφορικά με επιχειρηματικά απόρρητα ή πληροφορίες εμπιστευτικής φύσεως τηρουμένων των διατάξεων του άρθρου 40.» |
|  |  |
| Τροποποίηση του άρθρου 25 του βασικού νόμου  | 8. Το άρθρο 25 του βασικού Νόμου τροποποιείται ως ακολούθως:(α) με την προσθήκη στην παράγραφο (β) του εδαφίου (2) αμέσως μετά τη φράση «Ανωτάτου Δικαστηρίου» της φράσης «, του Ανωτάτου Συνταγματικού Δικαστηρίου, του Εφετείου».(β) με την προσθήκη των νέων εδαφίων (5) και (6):«(5) Η Υπηρεσία έχει την ευθύνη της τήρησης μητρώου ερευνών για παραβάσεις των άρθρων 5, 6 και 7 του Κανονισμού (ΕΕ) 2022/1925.».« (6) Η Υπηρεσία έχει την ευθύνη της τήρησης μητρώου για αναφορές προσώπων σε σχέση με παραβάσεις του ενωσιακού δικαίου και του παρόντος Νόμου σύμφωνα με το Νόμο αρ. 6(Ι)/2022». |
|  |  |
| Τροποποίηση του άρθρου 26 του βασικού νόμου. | 9. Το άρθρο 26 του βασικού Νόμου τροποποιείται ως ακολούθως:  |
|  | (α) με τη διαγραφή της τελείας στο εδάφιο (1) και την προσθήκη μετά από την φράση «Κανονισμού (ΕΚ) αριθ. 1/2003» (3η και 4η γραμμή) της φράσης «και για τη διεξαγωγή ερευνών για εφαρμογή του άρθρου 38(7) του Κανονισμού (ΕΕ) 2022/1925.» |
|  |  |
|  | (β) με την αντικατάσταση της παραγράφου (α) του εδαφίου (2) της φράσης ως ακολούθως:«(α) να κινεί τη διεξαγωγή προκαταρκτικής έρευνας, είτε αυτεπάγγελτα είτε κατόπιν καταγγελίας και να αποφασίζει, κατόπιν δέουσας έρευνας, αναφορικά με παραβάσεις των διατάξεων των άρθρων 3 και/ή 6·» |
|  | (γ) με την αντικατάσταση της παραγράφου (στ) του εδαφίου (2) της φράσης ως ακολούθως:«(στ) να κινεί τη διεξαγωγή προκαταρκτικής έρευνας, είτε αυτεπάγγελτα είτε κατόπιν καταγγελίας ή όπως άλλως ορίζει ο Κανονισμός (ΕΚ) αριθμ. 1/2003 και να αποφασίζει, κατόπιν δέουσας έρευνας, αναφορικά με παραβάσεις των διατάξεων του Άρθρου 101 και/ή Άρθρου 102 ΣΛΕΕ·» |
|  | (δ) με την αναρίθμηση της παραγράφου (ιζ) σε (ιθ) και την προσθήκη των ακόλουθων νέων παραγράφων (ιζ) και (ιη) στο εδάφιο (2) ως ακολούθως:«(ιζ) να παρακολουθεί την αγορά ή/και να παρακολουθεί την εφαρμογή ή αποτελέσματα των αποφάσεων της και να συλλέγει προς τούτο στοιχεία και πληροφορίες·(ιη) να καθορίζει τη διαδικασία διαχείρισης, συμπεριλαμβανομένης της φύλαξης, επεξεργασίας και αρχειοθέτησης σε σχετικό φάκελο, ηλεκτρονικών ή/ και ψηφιακών ή/ και άλλων στοιχείων, δεδομένων, αρχείων και μηνυμάτων τα οποία συλλέγονται στο πλαίσιο εφαρμογής των άρθρων 38 και 39.»  |
|  | (ε) με την προσθήκη νέου εδαφίου (3) ως ακολούθως και την αναρίθμηση των εδαφίων (3), (4), σε (4) και (5) αντίστοιχα:«(3) Τηρουμένων των διατάξεων του παρόντος Νόμου, η Επιτροπή έχει την αρμοδιότητα να διεξάγει έρευνες σε περίπτωση πιθανής μη συμμόρφωσης με τα άρθρα 5, 6 και 7 του Κανονισμού (ΕΚ) 2022/1925 όπως ορίζει ο Κανονισμός (ΕΕ) 2022/1925». |
|  | (στ) με στο αναριθμημένο εδάφιο (5):(ι) την προσθήκη μετά την φράση «Κανονισμού (ΕΚ) αριθ. 1/2003» (4η και 5η γραμμή) της φράσης «ή/και του Κανονισμού (ΕΕ) 2022/1925».(ιι) την αντικατάσταση από την επιφύλαξη της φράσης «των διατάξεων των παραγράφων (α) έως (ιστ) του εδαφίου (2)» (14η και 15η γραμμή) με τη φράση «των διατάξεων των παραγράφων (α) έως (ιη) του εδαφίου (2) και του εδαφίου (3)» |
|  | (ιιι) την προσθήκη αμέσως μετά τη φράση «διατάξεις του παρόντος Νόμου» (23η γραμμή) της φράσης «ή και του Κανονισμού (ΕΕ) 2022/1925». |
|  |  |
| Τροποποίηση του άρθρου 28 του βασικού νόμου | 10. Το άρθρο 28 του βασικού νόμου τροποποιείται με την προσθήκη νέου εδαφίου (4) ως ακολούθως:«(4) Η Επιτροπή δύναται να συνεργάζεται για σκοπούς εφαρμογής του Κανονισμού (ΕΕ) 2022/1925 με την Ευρωπαϊκή Επιτροπή και κατά τα οριζόμενα σε αυτόν, αρμόδιες αρχές, καθώς και να συντονίζεται με την Ευρωπαϊκή Επιτροπή όσον αφορά τα μέτρα επιβολής που λαμβάνονται με βάση τις αρχές που ορίζονται στα άρθρα 37 και 38 του Κανονισμού (ΕΕ) 2022/1925.» |
|  |  |
| Τροποποίηση του άρθρου 36 του βασικού νόμου | 11. Το άρθρο 36 του βασικού νόμου τροποποιείται ως ακολούθως:(α) Με την προσθήκη στο εδάφιο (2) αμέσως μετά από την φράση «του Κανονισμού (ΕΚ) αριθ. 1/2003» (2η και 3η γραμμή) της φράσης «και/ή του Κανονισμού (ΕΕ) 2022/1925»·(β) με την αντικατάσταση στη δεύτερη παράγραφο της παραγράφου (β) του εδαφίου (3) της λέξης «δύναται» με τη λέξη «δύνανται» (πρώτη γραμμή).(γ) με την προσθήκη στο εδάφιο (7) αμέσως μετά από την φράση «δικαίου του ανταγωνισμού» (5η γραμμή) της φράσης «και / ή του Κανονισμού (ΕΕ) 2022/1925»·(δ) με την προσθήκη στο εδάφιο (8) αμέσως μετά από την φράση «του Κανονισμού (ΕΚ) αριθ. 1/2003» (3η γραμμή) της φράσης «και/ή του Κανονισμού (ΕΕ) αρ. 2022/1925». |
|  |  |
| Τροποποίηση του άρθρου 37 του βασικού νόμου | 12. Το άρθρο 37 του βασικού νόμου τροποποιείται ως ακολούθως:(α) με την προσθήκη στο εδάφιο (1) αμέσως μετά από την φράση «του άρθρου 102 ΣΛΕΕ» (9η και 10η γραμμή) της φράσης «και/ή την εφαρμογή του Κανονισμού (ΕΕ) αρ. 2022/1925»·(β) με τη διαγραφή και αντικατάσταση του εδαφίου (5) ως ακολούθως:«(5) Αντίγραφο της συνέντευξης η οποία κατεγράφη συμφώνως του εδαφίου (3) του παρόντος άρθρου, τίθεται στη διάθεση του προσώπου που την έχει δώσει. Το εν λόγω πρόσωπο επαληθεύει τα όσα έχει δηλώσει και, ακολούθως του παραχωρείται αντίγραφο αυτής.»(γ) με την προσθήκη στο εδάφιο (6) αμέσως μετά από την φράση «του Κανονισμού (ΕΚ) αριθ. 1/2003» (3η γραμμή) της φράσης «και/ή του Κανονισμού (ΕΕ) 2022/1925». |
|  |  |
| Τροποποίηση του άρθρου 38 του βασικού νόμου | 13. Το άρθρο 38 του βασικού νόμου τροποποιείται ως ακολούθως: |
|  | (α) με την τροποποίηση της παραγράφου (ε) του εδαφίου (1) και την προσθήκη μετά από την φράση «καταγράφει τις απαντήσεις» με την φράση «με οποιοδήποτε πρόσφορο μέσο, εφόσον ενημερώσει για το γεγονός και ισχύουν κατ’ αναλογία τα όσα ορίζονται στο εδάφιο (4) του άρθρου 37» |
|  | (β) με την προσθήκη της ακόλουθης νέας παραγράφου (στ) στο εδάφιο (1):«(στ) να απαιτούν από την επιχείρηση ή την ένωση επιχειρήσεων να παρέχει πρόσβαση και εξηγήσεις σχετικά με την οργάνωση, τη λειτουργία, το σύστημα τεχνολογίας πληροφορικής, τους αλγορίθμους, τη διαχείριση δεδομένων και τις επιχειρηματικές πρακτικές της και να καταγράφουν ή να καταχωρίζουν τις παρασχεθείσες εξηγήσεις με οποιοδήποτε πρόσφορο μέσο». |
|  | (γ) με την προσθήκη στο εδάφιο (10) αμέσως μετά από την φράση «του Κανονισμού (ΕΚ) αριθ. 1/2003» (3η γραμμή) της φράσης «και/ή του Κανονισμού (ΕΕ) 2022/1925». |
|  | (δ) με την τροποποίηση του εδαφίου (11) και την προσθήκη μετά από την φράση «δικαίου του ανταγωνισμού» (5η γραμμή) της φράσης «και / ή του Κανονισμού (ΕΕ) 2022/1925»·(ε) με την προσθήκη νέου εδαφίου (13) ως ακολούθως:(13) Τα ηλεκτρονικά ή και ψηφιακά ή και άλλα στοιχεία, δεδομένα, αρχεία και μηνύματα που συλλέγονται αποτελούν μέρος του φακέλου της υπόθεσης συμφώνως του άρθρου 41, εφόσον αυτά καταχωριστούν σε αυτόν συμφώνως διαδικασίας που αποφασίζεται. |
|  |  |
| Τροποποίηση του άρθρου 39 του βασικού νόμου | 14. Το άρθρο 39 του βασικού Νόμου τροποποιείται με τη διαγραφή από το εδάφιο (6) της φράσης «και (6)» (1η γραμμή) και αντικατάσταση της με τη φράση «, (6) και (13)» |
|  |  |
| Τροποποίηση του άρθρου 40 του βασικού νόμου | 15. Το άρθρο 40 του βασικού νόμου τροποποιείται ως ακολούθως:(α) με την αντικατάσταση της τελείας στην παράγραφο (γ) του εδαφίου 1 με άνω τελεία.(β) με την προσθήκη δυο νέων παραγράφων (δ) και (ε) του εδαφίου (1) ως ακολούθως:«(δ) για σκοπούς εφαρμογής του Κανονισμού (ΕΕ) 2022/1925. (ε) για σκοπούς εφαρμογής του άρθρου 28(2) του παρόντος Νόμου»(γ) με την αντικατάσταση της λέξης «και» (3η γραμμή) του εδαφίου (4) με κόμμα και την προσθήκη μετά τη φράση «δικαίου του ανταγωνισμού,» της φράσης «του Κανονισμού (ΕΕ) 2022/1925 και». |
|  |  |
| Τροποποίηση του άρθρου 41 του βασικού Νόμου | 16. Το άρθρο 41 του βασικού νόμου τροποποιείται ως ακολούθως:(α) με τη διαγραφή από το εδάφιο (1) της λέξης «Τα» και αντικατάστασή του με την προσθήκη της φράσης «Τηρουμένων των διατάξεων του εδαφίου (13) του άρθρου 38, τα»(β) με την προσθήκη στο εδάφιο (1) μετά τη φράση «αυτεπάγγελτων ερευνών (3η γραμμή), της φράσης «ή έρευνας δυνάμει του άρθρου 26(3) του παρόντος Νόμου» |
|  | (γ) με την αντικατάσταση στην παράγραφο (β) του εδαφίου (2) της φράσης «των διατάξεων των παραγράφων (α) έως (ιστ) του εδαφίου (2)» με τη φράση «των διατάξεων των παραγράφων (α) έως (ιη) του εδαφίου (2) και του εδαφίου (3) του άρθρου 26» |
|  |  |
|  | (δ) με τη διαγραφή και αντικατάσταση του εδαφίου (3) ως ακολούθως:«(3) Οι πληροφορίες, τα έγγραφα και τα μέρη των εγγράφων, για τα οποία δεν υποβλήθηκε αιτιολογημένη δήλωση χαρακτηρισμού τους ως επιχειρηματικών απορρήτων και/ή πληροφοριών εμπιστευτικής φύσεως και δεν προσκομίστηκε ξεχωριστή μη εμπιστευτική εκδοχή αυτών, σύμφωνα με την εκδιδόμενη στο εδάφιο (7) ανακοίνωση της Επιτροπής, δεν θεωρούνται επιχειρηματικά απόρρητα ή/και πληροφορίες εμπιστευτικής φύσεως και τεκμαίρεται ότι το πρόσωπο που τα υποβάλλει δεν έχει αντίρρηση στην αποκάλυψη τους, εκτός σε περίπτωση που η Επιτροπή αποφασίσει διαφορετικά.  |
|  | (ε) με τη διαγραφή του εδαφίου (5) αυτού. |
|  | (στ) με την αναρίθμηση των εδαφίων (6) έως (10), σε (5) έως (9). |
|  | (ζ) με την αντικατάσταση του αναριθμημένου εδάφιου (6) ως ακολούθως:«Με την υποβολή της δυνάμει της προβλεπόμενης στο εδάφιο (5) εισηγητικής έκθεσης, η Επιτροπή αποφασίζει για τον χαρακτηρισμό του εγγράφου ή της πληροφορίας, και/ή την ανάγκη αποκάλυψης πληροφορίας, εγγράφου και μέρους εγγράφου στη βάση του εδαφίου (1) του άρθρου 40 και ενημερώνει σχετικά το πρόσωπο, την επιχείρηση ή ένωση επιχειρήσεων, τον ιδιωτικό ή δημόσιο φορέα. Νοείται ότι, η Επιτροπή δύναται να χαρακτηρίσει κατά την κρίση της επιπρόσθετες πληροφορίες, έγγραφα και μέρη των εγγράφων ως επιχειρηματικά απόρρητα ή πληροφορίες εμπιστευτικής φύσεως. |
|  | (η) με την προσθήκη στο αναριθμημένο εδάφιο (8):(ι) και αντικατάσταση της φράσης «των διατάξεων των παραγράφων (α) έως (ιστ) του εδαφίου (2)» (4η και 5η γραμμή) με τη φράση «των διατάξεων των παραγράφων (α) έως (ιη) του εδαφίου (2) και του εδαφίου (3) του άρθρου 26» (ιι) μετά τη φράση «διατάξεις του παρόντος Νόμου» (12η γραμμή) της φράσης «ή και του Κανονισμού (ΕΕ) 2022/1925».  |
|  | (θ) με την αντικατάσταση στο αναριθμημένο εδάφιο (9) της φράσης «του εδαφίου (9)» με τη φράση «του εδαφίου (8)». |
|  |  |
| Τροποποίηση του άρθρου 42 του βασικού Νόμου | 17. Το άρθρο 42 του βασικού νόμου τροποποιείται ως ακολούθως:(α) Με τη διαγραφή και αντικατάσταση στο εδάφιο (1) της φράσης «Τηρουμένων των διατάξεων του άρθρου 62» με τη φράση «Τηρουμένων των διατάξεων του Νόμου αρ. 6(Ι)/2022 και των διατάξεων του άρθρου 62 του παρόντος Νόμου», και με την αντικατάσταση στο τέλος του εδάφιου (1) του αριθμού «(9)» (13η γραμμή) με τον αριθμό «(8)». |
|  |  |
|  | (β) με την προσθήκη και αντικατάσταση στην παράγραφο (α) του εδαφίου (8) της φράσης «των διατάξεων των παραγράφων (α) έως (ιστ) του εδαφίου (2)» (4η και 5η γραμμή) με τη φράση «των διατάξεων των παραγράφων (α) έως (ιη) του εδαφίου (2) και του εδαφίου (3) του άρθρου 26» |
|  |  |
| Τροποποίηση του άρθρου 46 του βασικού Νόμου | 18. Το άρθρο 46 του βασικού νόμου τροποποιείται με την αντικατάσταση του εδαφίου (2) ως ακολούθως:«(2) Χωρίς επηρεασμό των διατάξεων του Νόμου αρ. 6(Ι)/2022, κάθε πρόσωπο δύναται να γνωστοποιεί ανώνυμα ή άλλως πως στην Επιτροπή πληροφορίες σχετικά με οποιαδήποτε πρακτική ή συμπεριφορά που εμπίπτει στις αρμοδιότητες της Επιτροπής ή/και πληροφορίες για ενδεχόμενες παραβάσεις των διατάξεων του παρόντος Νόμου, ή/και των Άρθρων 101 και/ή 102 και/ή του Ευρωπαϊκού Κανονισμού (ΕΕ) 2022/1925 που περιέρχονται σε γνώση του και σχετικά με αυτές στοιχεία.». |
|  |  |
| Τροποποίηση του άρθρου 47 του βασικού νόμου | 19. Το άρθρο 47 του βασικού νόμου τροποποιείται ως ακολούθως:(α) Με τη διαγραφή της υπό παραγράφου (iv) της παραγράφου (α) του εδαφίου (1). (β) την προσθήκη της ακόλουθης υπό παραγράφου (viii) της παραγράφου (β):«(viii) παραλείπουν να συμμορφωθούν, εντός της ταχθείσας προθεσμίας, με υποχρέωση η οποία επιβάλλεται από οποιαδήποτε διάταξη του παρόντος Νόμου για παροχή αιτούμενων πληροφοριών.»(γ) με την προσθήκη των εδαφίων (7) και (8), ως ακολούθως:(7) Τηρουμένων των διατάξεων του Άρθρου 146 του Συντάγματος, για σκοπούς ενάσκησης της δικαιοδοσίας του Διοικητικού Δικαστηρίου επί απόφασης της Επιτροπής αφορώσης την επιβολή διοικητικού προστίμου σε επιχείρηση ή ένωση επιχειρήσεων ή φυσικά ή νομικά πρόσωπα ή ιδιωτικούς φορείς, δυνάμει των Άρθρων 29 και 47, το Διοικητικό Δικαστήριο προβαίνει σε έλεγχο της νομιμότητας και ορθότητας της εν λόγω απόφασης ή πράξης ακυρώνοντας αυτήν, εν όλω ή εν μέρει ή ακυρώνοντας και τροποποιώντας αυτή, εν όλω ή εν μέρει.(8) Τηρουμένων του εδαφίου 7, το Διοικητικό Δικαστήριο κατά την άσκηση της δικαιοδοσίας του, τροποποιεί την προσβαλλόμενη πράξη και/ ή απόφαση, όταν η Επιτροπή, ασκώντας δέσμια αρμοδιότητα, προέβη σε λανθασμένη εκτίμηση των σχετικών πραγματικών περιστατικών:Νοείται ότι, η τροποποίηση της προσβαλλόμενης πράξης και/ή απόφασης από το Διοικητικό Δικαστήριο δεν δύναται να εκφεύγει των ορίων των αιτημάτων που υποβάλλονται με την προσφυγή·Νοείται περαιτέρω ότι, το Διοικητικό Δικαστήριο δεν δύναται να τροποποιήσει την προσβαλλόμενη πράξη και/ή απόφαση εις βάρος του προσφεύγοντος. |
|  |  |
| Τροποποίηση του άρθρου 49 του βασικού νόμου |

|  |
| --- |
| 20. Το άρθρο 49 του βασικού νόμου τροποποιείται ως ακολούθως: |
| (α) με τη διαγραφή της φράσης «που είναι εμπλεκόμενη στην προκαταρκτική έρευνα» στην παράγραφο (β) του εδαφίου (3) |
| (β) με τη διαγραφή της φράσης «που είναι εμπλεκόμενη στην προκαταρκτική έρευνα» στην παράγραφο (γ) του εδαφίου (3) |
| (γ) με τη διαγραφή της φράσης «που είναι εμπλεκόμενη στην προκαταρκτική έρευνα» στην παράγραφο (δ) του εδαφίου (3) |
| (δ) με τη διαγραφή της φράσης «που είναι εμπλεκόμενη στην προκαταρκτική έρευνα» στην παράγραφο (ε) του εδαφίου (3) |
| (ε) με τη διαγραφή της επιφύλαξης αμέσως μετά την παράγραφο (ε) στο εδάφιο (3) |
| (στ) με την προσθήκη νέας παραγράφου (στ) στο εδάφιο (3), αμέσως μετά την παράγραφο (ε), ως ακολούθως:«(στ) η εκκίνηση διαδικασίας σύμφωνα με τις διατάξεις του εδαφίου (13) του άρθρου 38˙» |
| (ζ) με την προσθήκη νέας παραγράφου (ζ) στο εδάφιο (3), αμέσως μετά την νέα παράγραφο (στ), ως ακολούθως:«(ζ) η εκκίνηση διαδικασίας σύμφωνα με τις διατάξεις του άρθρου 41˙ » |
| (η) με την προσθήκη της ακόλουθης επιφύλαξης αμέσως μετά την νέα παράγραφο (ζ) στο εδάφιο (3):«Νοείται ότι, για τις πράξεις που προβλέπονται στις παραγράφους (α) έως (ζ), η διακοπή της προθεσμίας ισχύει για όλες τις εμπλεκόμενες επιχειρήσεις ή ενώσεις επιχειρήσεων που συμμετέχουν στην παράβαση» |
| (θ) με την αναρίθμηση της παραγράφου (στ) στο εδάφιο (3) σε (η)(ι) Το εδάφιο (5) τροποποιείται με την προσθήκη αμέσως μετά τη φράση «Ανωτάτου Δικαστηρίου» της φράσης «, του Ανωτάτου Συνταγματικού Δικαστηρίου, του Εφετείου». |

 |
|  |  |
| Τροποποίηση του άρθρου 58 του βασικού νόμου. | 21. Με την τροποποίηση του άρθρου 58 του βασικού Νόμου με την προσθήκη νέου εδαφίου (4) ως ακολούθως:«(4) Η Επιτροπή ενημερώνει την Ευρωπαϊκή Επιτροπή σύμφωνα με τις διατάξεις του άρθρου 38(7) του Κανονισμού (ΕΕ) 2022/1925 για τη διεξαγωγή έρευνας σε περίπτωση πιθανής μη συμμόρφωσης με τα άρθρα 5, 6 και 7 του Κανονισμού (ΕΕ) 2022/1925 καθώς επίσης και για την έναρξη διαδικασιών και λήψη αποφάσεων σύμφωνα με τις διατάξεις του παρόντος Νόμου εναντίον πυλωρών, ως αυτοί έχουν οριστεί σύμφωνα με τον Κανονισμό (ΕΕ) 2022/1925.» |